Madonna
Die another day

Da David Spinnler

Finalmain! I dat puspè in James Bond! E lura gia la dischillusiun: La chanzun da titel è ina catastrofa! Era sche Madonna la chanta.
Die Another Day è en noss kinos ils 28.11. Pierce Brosnan è il 007 - Halle Berry è il Bond Girl - tge vul ins dapli?
Ma sco emprim stuain nus ussa tadlar gia dapi in temp questa chanzun malfatga. Madonna ha vulì far insatge auter. Tranteren lascha ella perfin splatschar ils mauns ad in per collegas - uschia tuna quai en mintga cas.
E lura quella vusch da staccato cun in pau effects tecnoids.
Igl è in schaiss!
Dentant - fans da James Bond - si cullas ureglias e dai: sut naginas cundiziuns na dastga mancar ina unica single cun ina chanzun titel dad in James Bond en la collecziun privata.
Basta: laschain chanterlar a Madonna - il film vegn segir ad esser in highlight. Da la lavur dal reschissur Lee Tamahori dastg'ins avair mirveglias - Pierce Brosnan è in Bond cumprovà - e lura vegn anc il highlight: Halle Berry che ha a chasa l'Oscar per sia rolla en il film Monster's Ball - Halle Berry è il Bond Girl.
Cun tut quellas perlas supportan ins era anc questa chanzunetta irrelevanta da Madonna.

Single: Madonna - Die another day – Warner
www.madonna.com, www.jamesbond.com, wbr.com

la schibetta dal mais - proponida dal Battaporta dal Radio Rumantsch